Poltiet efterlyser nu vidner til tyveriet af en pengeautomat, der blev hevet ud af væggen med hjælp fra en gummigeden. Gummigeden blev forladt på stedet, og de tre gerningsmænd forsvandt i en mørk personbil med en trailer påspændt og læsset med tyvegodset. Det er Nordeas pengeautomat på Vestergade 3 i Fjerritslev, der blev stjålet kl. 3:34 i nat. Bilen kørte væk fra gerningsstedet i østlig retning. - Men bilen kunne jo have vendt om, så det er ikke sikkert, at de er i den retning, siger Anni Brix fra Hjørring Politi. Ud over oplysninger om bilen, så vil politiet gerne høre fra folk, der måtte have nye oplysninger i sagen. Man kan kontakte Nordjyllands Politi ved at trykke 114.

Referat:
I forbindelse med tyveriet af en pengeautomat i Fjerritslev efterlyser politiet nu en mørk personbil. De vil også meget gerne høre fra andre, der har set noget i forbindelse med nattens tyveri.